Mille järgi  siis kindlaks teha, et G13 on mõeldud just meestele? Esimene tundemärk on suurus. Logitech'i gamepad on piisavalt pirakas ning tema klahvid laotuvad meeldivalt laiali just täissuuruses peopesa all. Tillematele näpukestele siin paraku erilist mugavust ei leia, kuid mehised mängijad ei pea lahingut lüües varsti enam oma 'mänguplatsile' (hmm, mitte kõige õnnestunum tõlge 'gamepad'ist) pilkugi heitma,kuna näpud leiavad instinktiivselt üles vajalikud klahvid. Nupud on piisavalt suured ning piisavalt kõva  käiguga. Ranne toetub mängides mõnusalt ergonoomilisele randmepadjale, mis muudab kergeks ka pikemad lahingud kollide või teiste mängijatega. 12 points to Logitech!